
An Bhreatnais 


Ón Vicipéid, an chiclipéid shaor. 


Ceann de theangacha oifigiúla na Breataine Bige is ea 
an Bhreatnais ar a dtugtar freisin an Chomraig^l Is í 
an ceann is láidre de na teangacha i gcraobh 
Bhreathnach na dteangacha Ceilteacha, ar a dtugtar 
freisin an chraobh P-Cheilteach. 

Breatnais 

(Cymraeg) 

Á labhairt: 

sa Bhreatain Bheag, san 
Argintín, i Sasana, sna 
Stáit Aontaithe 

Mheiriceá, i gCeanada, 
san Astráil agus sa Nua- 
Shéalainn 

Réigiún: 

Ar fud an domhain 

1 Cainteoirí san lomlán: 

791,000 

Rang: 

(Ní sa chéad 100) 

Líne ghinealaigh: 

Ind-Eorpais 



Ceilteach 

Breatnach 

Breatnais 

Stádas Oifigiúil 

Teanga Oifigiúil: 

na Breataine Bige 

Foras Pleanála Teanga: 

(rialtóir ar bith) 

Cóid teangeolaíocha 

ISO 639-1 


cy 

ISO 639-2 


wel (B) cym (T) 

ISO 639-3 


cym (http://www.sil.or 



g/iso639-3/documentati 



on.asp?id=cym) 

Amharc ar: Teanga 

- Liosta Teangacha 


Úsáid 


Tá cumas éigin Breatnaise ag tuairim is 25% de phobal na Breataine Bige, agus baineann 8-10% úsáid aisti 
go tráthrialta. 

Tá líon na gcainteoirí ag fás sa Bhreatain Bheag, go háirithe i measc na glúine óige, agus dealraíonn sé go 
bhfuil todhchaí na Breatnaise réasúnta sábháilte i gcomparáid leis na teangacha Ceilteacha eile. 

De réir dealraimh, tá thart ar 5.000 cainteoir Breatnaise i gCúige Chubut de chuid Phatagóin na h Airgin tíne. 
logo S4C. 

Tá oideachas ar fáil tríd an mBreatnais i mbeagnach gach réimse. Is ábhar éigeantach í an Bhreatnais do 
gach dalta sa Bhreatain Bheag idir 5 agus 16 bliana d'aois i scoileanna poiblí. 

Bíonn an Bhreatnais á craoladh ar chainéal teilifíse S4C agus ar an raidió sa Bhreatain Bheag. 








S4C 


Tá roinnt cearta dlíthiúla ag lucht a labhartha, mar shampla an ceart 
cumarsáid a dhéanamh leis an rialtas i mBreatnais agus chun an 
teanga a úsáid sa chúirt agus sa Tionól Náisiúnta. 

Chinn Rialtas na Breataine sa bhliain 2017 go gceadófaí úsáid na 
Breatnaise i ndíospóireachtaí parlaiminte^l Ar an 7 Feabhra 2018, 
labhraíodh an Bhreatnais le linn díospóireacht pharlaiminte i 
Westminster den chéad uair riamh. ag cruinniú de chuid Mhórchoiste 
na Breataine Bige. Roimhe seo ba i mBéarla amháin a bhíodh 
díospóireachtaí i dTeach na dTeachtaí, ach úsáidtear an 
tseanFhraincis chun dlíthe a rith i dTeach na dTiarnaí. 

Stair 


Is teanga scríofa í ó 600 A. D., cé nach bhfuil lámhscríbhinní slán ón 
tréimhse sin. Tá traidisiún liteartha na Breatnaise gan bhriseadh go 
dtí an lá atá inniu ann. 



Sampla den litríocht ná an Mabinogi, filíocht Bhreatnaise ón 
Meánaois agus is cuid é de stór litríochta na hEorpa. 

Níl sé go hiomlán cinnte cén uair a tháinig na Ceiltigh is a 
dteanga(cha) siúd chuig na hoileáin seo, is é sin le rá Éire agus an 
Bhreatain. 


Na Rómhánaigh 




Is eol go raibh na teangacha Breatnacha á labhairt thart faoin gcuid 
is mó d'oileán na Breataine faoin am gur bhain na Rómhánaigh 
amach an áit. Tharla 
athruithe móra le teacht na 
Rómhánach. Bhí go leor 
daoine dátheangach sa 
teangain Bhreatnach, mar a 
bhí san am, agus sa Laidin, 
go háirithe i ndeisceart na 
Breataine (an ceantar is mó a 
'Pbhain le sibhialtacht na 
•V ' Róimhe, oirdheisceart na 

Breatnaine Bige san 
áireamh). Is dóigh gurbh í an 
Laidin teanga an riaracháin 

agus nach raibh sa Bhreatnais ach teanga labhartha amháin. Fuarthas 
focail go leor ar iasacht ón Laidin ach ní raibh tionchar na Laidine ar 
an teangain Bhreatnach chomh láidir is a bhí ar theangacha 
Ceilteacha na mór-roinne. Bhí greim Impireacht na Róimhe agus na Laidine ar an mBreatain beagán ní ba 
scaoilte, b'fhéidir, ná mar a bhí ar an nGaill, mar shampla. I ndiaidh imeacht na Rómhánach, laghdaíodh ar 
thionchar a gcuid teangan go dtí nár fágadh í ach mar theanga scríofa. 


Na Rómhánaigh i gCaerleon 
Newport; 






















Ag an am céanna, bhí an teanga Bhreatnach ag athrú. I ndiaidh do na 
Rómhánaigh teacht ar an bhfód, chaill an seanteanga Bhreatnach a 
stádas mar theanga cheannaireachta i gcuid mhaith de chríocha na 
Breataine. Bhí leagan amach na teangan á dhíchobhsú ag an Laidin. 


Mabinogi: An Dá Rí (dealbhóir Ivor 
Robert-Jones, 1984) in aice le 
Caisleán Harlech, sa Bhreatain 
Bheag. lompraíonn Bendigeidfran 
corp a nia Gwern. 


Luath-Bhreatnais 


Tugtar Luath-Bhreatnais ar an gcineál Breatnaise a bhí ann ó thús 
dara leath na séú haoise (thart ar 550 A. D.) go dtí deireadh na 
hochtú haoise. 


Bóthar a thóg na Rómhánaigh, feirm 
Middlewood, The Welsh Venison 
Centre. 


Tháinig an Chríostaíocht 
chun na Breataine le linn na 
tréimhse sin agus laghdaíodh 

údarás shagairt an tseanchreidimh agus an tionchar a bhí acu. B'iad 
sin a chaomhnaíodh na sean-nósanna lena n-áirítear na sean- 
chleachtais teangan. Le linn an ama seo, dealraíonn sé gur tharla 
athruithe sa teanga Bhreathnach ó thaobh gramadaí de agus forbairtí 
eile atá mar shaintréithe theanga na Breatnaise mar a labhraítear 
anois í. Mar gheall ar an easpa fhianaise scríofa, ní féidir a rá go 
cinnte cén uair a tharla na hathruithe teangeolaíochta seo. Cé gur 
síleadh tráth go raibh an Bhreatnais scartha ón mBriotáinis, mar 
shampla, faoin séú haois, is é meas na scoláirí anois nár theanga 
scoite a bhí inti go dtí go luath sa dara leath den aois sin. 


Níl ach cúpla clochscríbhinn fágtha ón tréimhse sin, ach tá tagairt di 
i saothar Bhéid, "Historia ecclesiastica gentis Anglorum" (Stair 
Eaglasta na Sasanach) agus roinnt logainmneacha. Tá an sliocht 
Breatnaise ó lámhscríbhinn is sine dá bhfuil againn le fáíl i ”Llyfr 
Sant Chad" atá i seilbh Ardeaglais Chaerlwytgoed i Sasana. Is 
sliocht dlíthiúil atá ann. 


Sean-Bhreatnais 

Tugtar an tSean-Bhreatnais ar an gcineál Breatnaise a bhí ann idir an 
9ú haois agus deireadh an llú haois. Tá breacscríbhinní i Sean- 
Bhreatnais ar cháipéisí Laidine ón tréimhse sin a tháinig slán. 

Tá roinnt lámhscríbhinní ón 12ú haois ann freisin gur macasamhala 
iad de lámhscríbhinní ní ba shine nó gur taifid de bhéaloideas níos 
sine iad. Tugann na giotaí scríofa fianaise i dtaobh Breatnaise na 
linne sin ach tá an fhianaise seo débhríoch go leor. Ní thugann siad 
mórán leide i dtaobh fhuaimeanna na Breatnaise nó an é go bhfuil na Llyfr Coch Hergest 240-241 (1890) 
fuaimneanna sin ag athrú. 

Meán-Bhreatnais 

Tugtar an Mheán-Bhreatnais ar an gcineál Breatnaise a bhí ann idir an 12ú agus an 14ú haois. Is ón tréimhse 
seo an Mabinogi. Bhí focail iasachta ag teacht isteach ón Laidin agus ón bhFraincis ag an am seo mar 
thoradh ar aistriúcháin. 




















I ndiaidh na tréimhse seo, tháinig athrú ar an teanga ó thaobh 
cháilliúnt roinnt leaganacha de na briathra de agus roinnt 
réamhfhocal pearsanta. 

Bíobla 1588 


Naisc sheachtracha 

■ Lexicelt.org (http://lexicelt.org/info. aspx?cchptr=0&lang=cy 

-G-ga) — foghlaim na Breatnaise trí mheán na Gaeilge, 
agus foghlaim na Gaeilge trí mheán na Breatnaise. 

■ Lexicelt: foclóir (http://lexicelt.org/geiriadur/geiriadur.aspx?l 

a ng=ga) — foclóir Breatnais-Gaeilge. 

■ Foclóir Breatnais-Gaeilge (http://www.geiriadurgwyddeleg. 

com/ga.php) 



Tagairtí 







Bíobla, 1588 

